水亭花上三更月,扇与人闲。弄影阑干。玉燕重抽拢坠簪。心期偷卜新莲子,秋入眉山。翠破红残。半簟湘波生晓寒。10.《夏日登车盖亭》宋代·蔡确纸屏石枕竹方床,手倦抛书午梦长。睡起莞然成独笑,数声渔笛在沧浪。11.《菩萨蛮·数间茅屋闲临水》宋代·王安石数间茅屋闲临水,窄衫短帽垂杨里。今日是何朝,看予度石桥。梢梢新月偃,午醉醒来晚。何物最关情,黄鹂三两声。12.《夏日三首·其一》宋代·张耒长夏村墟风日清,檐牙燕雀已生成。蝶衣晒粉花枝舞,蛛网添丝屋角晴。落落疏帘邀月影,嘈嘈虚枕纳溪声。久斑两鬓如霜雪,直欲渔樵过此生。13.《南池》宋代·陶弼五月红莲繁盛时,隼旆同赏郡南池。额名旧载零陵志,碑字新镌子厚诗。采药衔杯愁满满,折花行令笑迟迟。明年岁熟歌声稳,伴醉清香宛是谁?14.《淮中晚泊犊头》宋代·苏舜钦春阴垂野草青青,时有幽花一树明。晚泊孤舟古祠下,满川风雨看潮生。15.《闲咏二绝》清代·黄图安落花天气半晴阴,好去寻芳傍碧林。是物含情知爱惜,莺声声里唤春深。桃花水到报平渠,喜动新流见跃鱼。一枕羲皇午梦后,数行小试右军书。